Qashqadaryoda xotinini rashk qilib bog`cha omborxonasi mudirini vahshiylarcha o`ldirgan “qotil” jinoiy javobgarlikdan ozod etildi

2019 yilning 18 dekabr kuni Qarshi shahridagi “Yulduzcha” maktabgacha ta`lim tashkilotining omborxona mudiri o`ldirilgani Bosh prokuratura tomonidan xabar qilingan edi.Keyinchalik, Maktabgacha ta`lim vazirligi “Yulduzcha” MTT idoraviy tashkilot hisoblanib, Qashqadaryo viloyati Ichki ishlar boshqarmasi yurisdiksiyasi doirasida joylashganligini ma`lum qilgan.“Jahon.uz” internet nashrining xabariga ko`ra, 2020 yil 15 aprel kuni Jinoyat ishlari bo`yicha Qashqadaryo viloyat sudida, Viloyat sudining sudyasi X.B. raisligida ushbu jinoyat ishi bo`yicha ajrim chiqarilgan (Hukm emas).Ishonchli manbaning ta`kidlashicha, voqea juda dahshatli bo`lgan. Sababi, 1980 yil 2 martda kuni Qashqadaryo viloyatining Qarshi shahrida tug`ilgan A.A. maktabgacha ta`lim tashkilotida kir yuvuvchi bo`lib ishlovchi turmush o`rtog`i Q.M.ni shu muassasada xo`jalik mudiri bo`lib ishlovchi N.B.dan rashk qilib, fuqaro N.B.ga tig` qismining uzunligi 13 santimetr bo`lgan oshxona pichog`i bilan o`n to`rt sanchib, pichoq bilan yana unga 6 marotaba tashqi yuzaki jarohatlar etkazgan.O`ta shafqatsizlik bilan N.B.ni o`ldirgan A.A. xotini ham o`ldirish uchun uni quvlagan va bog`chadagi ishlovchilarning yordami bilan u qutulib qolgan.A.A.ning qilgan jinoyati yuzasidan O`zbekiston Respublikasi Jinoyat kodeksi 97-moddasi 2-qismining “v, j” bandlari va JK 25,97-moddasi 2-qismining “a” bandi bilan jinoyat ishi qo`zg`atilgan bo`lib, sudning ajrimi asosan u jinoiy javobgarlikdan ozod qilindi, unga nisbatan kuzatuvi kuchaytirilgan tibbiy yo`sindagi majburlov chorasi qo`llandi.Shuningdek "A.A. nisbatan yuritilgan jinoyat ishi tugatitilib, uning majburiy davolanish uchun O`zbekiston Respublikasi Sog`liqni saqlash vazirligining Respublika kuzatuvi kuchaytirilgan ruhiy kasalliklar shifoxonasiga (Toshkent shahridagi Respublika kuzatuvi kuchaytirilgan ruhiy kasalliklar shifoxonasiga) joylashtirilishi belgilandi" deyiladi xabarda